الإدعاء
- كتير من المتابعين الكرام بعتوا يسألوا عن صحة فيديو متداول بيقول إن في انقلاب عسكري في السودان، وإنه تم القبض على الرئيس عمر البشير ووضعه تحت الإقامة الجبرية.
– الكلام ده غير صحيح على الإطلاق، والفيديو متفبرك.✅✅
– أخبار محاولات الانقلابات دلوقتي مش بتستخبى، الانقلابات بتحصل على الهواء والعالم كله يقدر يشوفها، زي ما حصل في تركيا من سنتين 😎😎
– لو ركزنا في الفيديو هنلاقي إن صوت المذيعة اللي افتتحت النشرة مختلف عن الصوت اللي تولى الكلام من وقت الحديث عن وجود انقلاب عسكري.
– من الدقيقة (2:55) بتقول المذيعة “معنا عبر الهواء مباشرة من القصر الجمهوري الوزير السابق جادين”، وبيظهر شخص من العدم بصورة مهزوزة وإخراج فني رديئ على إنه موجود قدام القصر الجمهوري.
– الشخص ده مخترع شخصية اسمها “الوزير جادين” ، بيعمل اسكتشات سياسية كوميدية معارضة للسلطة في السودان، مش وزير ولا حاجة.
– كمان الكتابة في الفيديو، وخصوصًا في شريط الأخبار، مليانة أخطاء إملائية، زي “حكومه انتقاليه” بدل “حكومة انتقالية”، “الحيوانيه” بدل “الحيوانية”، وكلام تاني كتير.